Document ID: /fineweb-2-swissfilter-quality_10-filterrobots/filtered/02683.jsonl.gz/29

CCNR vă invită la Sărbătoarea Primăverii 2016
CCNR vă invită la Sărbătoarea Primăverii 2016
Trimis de Raluca-Maria Nedelcu la Mar, 01/26/2016 - 17:54
Centru Cultural Român din Neuchâtel a lansat o invitație către toți iubitorii de căldură și soare. Aceștia sunt așteptați la tradiționala Sărbătoare a Primăverii - Fête de printemps, care are loc anul acesta în data de 20 februarie. Locația evenimentului este "Casa Vallier” - Cressier, strada Vallier nr. 1 - între Neuchâtel și Biel.
Sărbătoarea Primăverii va debuta anul acesta cu o expoziție de pictură, continuând cu un atelier de machiaj pentru copii. Meniul include o cină tradițională cu sărmăluțe cu mămăligă, mititei și desert. Participanții vor putea, de asemena, admira un frumos stand cu ouă vopsite pentru Sărbătorile Pascale, precum și participa la o tombolă cu premii.
Finalul serii va aduce muzică și dans pentru toate gusturile și vârstele.
Doritorii sunt invitați să își rezerve locurile la 032.914.55.14 sau <email-pii>, până pe 5 februarie 2016, menționând numărul de participanți – adulți și copii.
Prețul meniului este de 30 CHF pentru membri CCRN, 35 CHF pentru non-membri CCRN și 15 CHF pentru copii. Meniul nu include băuturile.
Raluca-Maria Nedelcu, Dietikon